Quincy Promes. Quincy Anton Promes (; 1992-yil 4-yanvarda Amsterdamda tugʻilgan) – gollandiyalik professional futbolchi, hujumkor yarim himoyachi ampulasida oʻynaydi. Xalqaro faoliyati. 2014-yil 5-mart kuni Fransiyaga qarshi oʻrtoqlik oʻyinida Promes 22 yoshida Gollandiya terma jamoasi safida debyut qilgan. 13-oktabr kuni Islandiya terma jamoasiga qarshi Yevropa chempionati-2016 saralash oʻyinida Quincy terma jamoadagi rasmiy debyutini oʻtkazgan. Quincyning Gollandiya terma jamoasidagi dastlabki oltita oʻyini jamoaning magʻlubiyati bilan yakunlangan. Bir qator muvaffaqiyatsiz oʻyinlar tufayli Gollandiya terma jamoasi sensatsion tarzda oʻz guruhida atigi 4-oʻrinni egallab, 2016-yilgi Yevropa chempionatiga chiqa olmagan. Faqat yettinchi oʻyinda Gollandiya Promes ishtirokidagi oʻrtoqlik uchrashuvida Uels termasini magʻlub etishga muvaffaq boʻlgan. 2016-yilning 7-oktabr kuni JCh-2018 saralashida Belarusga qarshi oʻyinda 15-uchrashuvida Promes dubl qayd etib, terma jamoadagi ilk gollarini kiritgan. 2018-yilning 19-noyabr kuni Millatlar ligasining oltinchi turida Germaniya terma jamoasiga qarshi oʻyinda 85-daqiqada Manuel Neuer darvozasiga birinchi golni urgan, bu gol bilan Quincy jamoasiga yordam bergan. 2019-yil 6-iyun kuni Millatlar ligasi yarim finalida Angliyaga qarshi oʻyinda Promes zaxiradan maydonga tushgan va qoʻshimcha vaqtda jamoasining uchinchi golini kiritgan. Millatlar ligasining Portugaliyaga qarshi final oʻyinida Promes ikkinchi boʻlimda Rayan Babel oʻrniga maydonga tushgan, bu bahsda Gollandiya Portugaliyaga yutqazgan. 2021-yil 26-may kuni Promes Gollandiya terma jamoasining 2020-yilgi Yevropa chempionati final bosqichida ishtirok etish uchun yakuniy tarkibiga kiritilgan. EURO-2020da u Shimoliy Makedoniya terma jamoasiga va Chexiya terma jamoasiga qarshi ikkita oʻyin oʻtkazgan. Bu oʻyinlarda u zaxiradan maydonga tushgan. Chexiyaga qarshi oʻyin Promes uchun Niderlandiya terma jamoasidagi 50-oʻyin boʻlgan.